روسیانین "روس نفت" نفت شیرکتی ایداره هئیتی‌نین (CEO) صدری ایگور سئچین امریکانین قلوبال نفوذونو ایتیردیگی، چین-ین بیر چوخ ساحه‌ده دونیا لیدرلیگینی قازاندیغینی سؤیله‌دی.
سن پترزبورگ 23-جو اولوسلار آراسی ایقتیصادیات فوروموندا (SPIEF) ائتدیگی چیخیشیندا امریکانی انرژی سئکتورونو "سیاسی واسیطه" کیمی ایستیفاده ائتمکده گوناهلان‌دیران ایگور سئچین دئییب:
"بعضی‌لری روسیانی انرژی سئکتورونو سیاست اوچون ایستیفاده ائتمکده گوناهلاندیریر، آنجاق گونوموزون گئرچگی امریکانین بونو نهنگ اؤلچولرده ائتدیگی‌دیر. تحریم و تحریم تهدیدلری قلوبال انرژی سئکتوروندا داغیدیجی تأثیرلر یارادیب. "امریکانین انرژی‌دکی قیزیل دؤورو" باشقا اؤلکه‌لری انرژی مستملکه‌سی حالینا گتیردی.
سون دؤورده امریکا قلوبال موضعینی ایتیرمه‌یه باشلادی. چین ایسه بیر چوخ باخیمدان دونیا لیدرلیگی الده ائتدی و 2050-جی ایله قدر بو اوستونلوک ایکی قات آرتا‌جاق.
نفوذونو ایتیرن امریکا رقیب‌لری‌نین سرعتینی یاواشلاتماغا چالیشیر. مسئلن، "قوزیی آخینی – 2 " کیمی لاییحه‌لرین اینکیشافینا مانع تؤره‌دیرلر."
